b'\n_START_ARTICLE_\nStiprusis saldiklis\n_START_PARAGRAPH_\nStiprusis saldiklis (angl. intensive sweeteners, high intensity sweetener)\xc2\xa0\xe2\x80\x93 saldiklis, kuris yra toks saldus, kad ma\xc5\xbeytis jo kiekis pakei\xc4\x8dia didelius sacharoz\xc4\x97s kiekius, taip apsaugo organizm\xc4\x85 nuo papildom\xc5\xb3 kalorij\xc5\xb3._NEWLINE_Ma\xc5\xbeas stipri\xc5\xb3j\xc5\xb3 saldikli\xc5\xb3 kiekis, reikalingas saldumui u\xc5\xbetikrinti, kelia problem\xc5\xb3 gaminant sald\xc5\xbeius patiekalus ar saldainius, kadangi juose paprastai naudojama daug sacharoz\xc4\x97s (cukraus), kuri suteikia patiekalui strukt\xc5\xabr\xc4\x85, sulaiko dr\xc4\x97gm\xc4\x99. \xc5\xa0i problema paprastai sprend\xc5\xbeiama naudojant t\xc5\xabrinius saldiklius, kurie turi sald\xc4\xaf, chemin\xc4\x99 sandar\xc4\x85 ir fizines savybes, artimas sacharoz\xc4\x97s savyb\xc4\x97ms.\n_START_SECTION_\nIstorija\n_START_PARAGRAPH_\nPirmasis i\xc5\xa1rastas stiprusis saldiklis yra sacharinas, imtas gaminti 1884\xc2\xa0m. XX a. pirmoje pus\xc4\x97je jis buvo naudojamas beveik vien diabetik\xc5\xb3. Po 1950\xc2\xa0m. did\xc4\x97jo saldikli\xc5\xb3 nealkoholiniams g\xc4\x97rimams poreikis, tad buvo kuriami nauji saldikliai. Pirmieji buvo ciklamatai, kuriuos naudojo daugiausia tik nealkoholini\xc5\xb3 g\xc4\x97rim\xc5\xb3 gamyboje. 1968\xc2\xa0m. JAV buvo pagaminta 9500 ton\xc5\xb3 ciklamato, kuris pakeit\xc4\x97 apie 300 t\xc5\xabkst. ton\xc5\xb3 cukraus.'